**Likumprojekta "Preču zīmju likums" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Preču zīmju likums" (turpmāk – likumprojekts) izstrādāts, lai nacionālajos normatīvajos aktos ieviestu Eiropas Parlamenta un Padomes 2015. gada 16. decembra Direktīvu (ES) 2015/2436, ar ko tuvina dalībvalstu tiesību aktus attiecībā uz preču zīmēm (turpmāk – Preču zīmju direktīva).Likumprojekta mērķis ir regulēt tiesiskās attiecības preču zīmju reģistrācijas, kā arī preču zīmju un ģeogrāfiskās izcelsmes norāžu lietošanas un aizsardzības jomā. Likumprojekts stāsies spēkā vispārējā kārtībā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likumprojekts izstrādāts, lai pārņemtu Preču zīmju direktīvā paredzētās prasības, kā arī aktualizētu un pārstrukturētu līdzšinējā likumā "Par preču zīmēm un ģeogrāfiskās izcelsmes norādēm" ietverto regulējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Preču zīmju direktīva:1) noteic apzīmējumus, no kā var sastāvēt preču zīme;2) paredz, kādos gadījumos apzīmējumus nereģistrē vai reģistrēšanas gadījumā atzīst par spēkā neesošiem, tostarp arī absolūtos un relatīvos atteikuma vai spēkā neesamības pamatus;3) noteic, kādas ir ar preču zīmes reģistrāciju piešķirtās tiesības un to ierobežojumi, kā arī kādos gadījumos tiesības tiek uzskatītas par izsmeltām;4) noteic gadījumus, kad preču zīmi var atcelt vai tā ir atceļama;5) paredz noteikumus par preču zīmēm kā īpašumtiesību objektiem, tostarp tiesības preču zīmi nodot, licencēt vai sniegt kā galvojumu;6) paredz noteikumus attiecībā uz kolektīvajām un sertifikācijas zīmēm;7) noteic procedūras, kas īstenojamas nacionālajās rūpnieciskā īpašuma iestādēs, tostarp attiecībā uz preču zīmes reģistrācijas pieteikuma iesniegšanu, preču zīmes reģistrāciju, iebildumu, atcelšanas un spēkā neesamības procedūrām, kā arī reģistrācijas ilgumu un atjaunošanu.Šobrīd regulējums par tiesiskajām attiecībām preču zīmju reģistrācijas, kā arī preču zīmju un ģeogrāfiskās izcelsmes norāžu lietošanas un aizsardzības jomā ir ietverts likumā "Par preču zīmēm un ģeogrāfiskās izcelsmes norādēm". Ņemot vērā to, ka kopš likuma "Par preču zīmēm un ģeogrāfiskās izcelsmes norādēm" pieņemšanas ir pagājuši 20 gadi un ir notikušas būtiskas izmaiņas preču zīmju tiesiskā regulējuma jomā, kā arī līdz ar Preču zīmju direktīvas pārņemšanu būtu nepieciešams veikt apjomīgus grozījumus esošajā regulējumā, tika secināts, ka pārskatāmības un skaidrības veicināšanas nolūkos būtu izstrādājams jauns likums. Ņemot vērā minēto, tika izstrādāts likumprojekts.Likumprojekta mērķis ir regulēt tiesiskās attiecības preču zīmju reģistrācijas, kā arī preču zīmju un ģeogrāfiskās izcelsmes norāžu lietošanas un aizsardzības jomā.Likumprojekts nosaka preču zīmju aizsardzības pamatprincipus, kādi apzīmējumi var veidot preču zīmi, paredz gadījumus, kad preču zīmes reģistrāciju atsaka vai atzīst par spēkā neesošu, tostarp t.s. absolūtos un relatīvos pamatus, plaši pazīstamu preču zīmju un preču zīmju ar reputāciju aizsardzību, kā arī citus ierobežojumus reģistrācijas atzīšanai par spēkā neesošu.Likumprojekts regulē subjektus, kas var iegūt tiesības uz preču zīmi, kā arī izņēmuma tiesības, kas izriet no preču zīmes reģistrācijas. Izņēmuma tiesību uz preču zīmi tvērums aptver ne tikai iespēju preču zīmes īpašniekam aizliegt citām personām izmantot saimnieciskajā darbībā jebkuru preču zīmei identisku apzīmējumu, bet arī tādus apzīmējumus, kas ir sajaucami līdzīgi tā preču zīmei.Likumprojekts 16. pants nosaka izņēmuma tiesības attiecībā uz tranzīta precēm, kas ir jauna norma, salīdzinot ar esošo regulējumu likumā "Par preču zīmēm un ģeogrāfiskās izcelsmes norādēm". Minētā norma paredz reģistrētas preču zīmes īpašniekam tiesības neļaut viltotu preču ievešanu no trešajām valstīm arī tad, ja tās ir paredzētas tranzītam, ja vien preču deklarētājs nepierāda, ka preču zīmes īpašniekam nav tiesības aizliegt laist preces tirgū to galamērķa valstī.Likumprojekts nosaka noteikumus attiecībā uz preču zīmes reģistrācijas procedūru, tostarp gan uz pieteikuma iesniegšanu un saturu (likumprojekta 30. pants), pieteikuma datumu ( likumprojekta 31. pants), preču zīmes prioritātes tiesībām (likumprojekta 33.–34. pants), preču zīmes ekspertīzi (likumprojekta 36. pants), pieteikuma atsaukšanu, ierobežošanu vai grozīšanu un sadalīšanu (likumprojekta 38.–39. pants), preču zīmes reģistrāciju Preču zīmju reģistrā un publikāciju Patentu valdes oficiālajā izdevumā (likumprojekta 40.–41. pants), apelācijas par Patentu valdes lēmumu un iebilduma pret preču zīmes reģistrāciju iesniegumu iesniegšanas procedūrām (likumprojekta 42.–43. pants) un citām prasībām attiecībā uz preču zīmes reģistrāciju, lietvedību un termiņiem (likumprojekta 44.–49. pants).Likumprojektā ir paredzēti nosacījumi par preču zīmi kā īpašumtiesību objektu, tostarp gan šādu īpašumtiesību raksturs (likumprojekta 27. pants), iespēja preču zīmi nodot citām personām (likumprojekta 28. pants) vai licencēt gan izņēmuma licences, gan vienkāršās licences veidā (likumprojekta 29. pants).Likumprojekts 50.–58. pants paredz civiltiesisko atbildību par tiesību uz preču zīmi pārkāpumu. Prasību tiesā par tiesību uz preču zīmi pārkāpuma pārtraukšanu var celt preču zīmes īpašnieks vai licenciāts, saņemot preču zīmes īpašnieka atļauju, izņemot gadījumus, kad preču zīmes īpašnieks nav atbildējis uz izņēmuma licenciāta lūgumu celt tiesā prasību (likumprojekta 51. pants). Atbilstoši likumprojekta 52. pantam noilgums šādu prasību celšanai ir trīs gadi, un pastāv gadījumi, kad iespējamais prasītājs nav tiesīgs šādu prasību celt samierināšanās dēļ (likumprojekta 53. pants). Iespējamie tiesiskās aizsardzības līdzekļi, kas var tikt piemēroti lietā par tiesību uz preču zīmi pārkāpumu, ir norādīti likumprojekta 54.–58. pantā.Kolektīvo zīmju regulējums ir ietverts likumprojekta 65.–71. pantā, aptverot gan nosacījumus kolektīvās zīmes reģistrācijai (likumprojekta 65.–67. pants un 68. pants), gan izmantošanai (likumprojekta 69. pants), gan kolektīvās zīmes pārkāpuma gadījumiem (likumprojekta 70. pants). Līdzīgi nosacījumi ir ietverti likumprojekta 72.–78. pantā attiecībā uz sertifikācijas zīmēm, to reģistrāciju, izmantošanu un pārkāpumiem.Likumprojektā ir ietverta kārtība, kādā tiek veikta preču zīmju starptautiskā reģistrācija, tostarp kādā veidā starptautiskā reģistrācija tiek attiecināta uz Latviju un kāda ir tā spēkā esamība Latvijā.Eiropas Savienības (turpmāk – ES) preču zīmes piešķirtās tiesības detalizēti ir atrunātas Eiropas Parlamenta un Padomes 2017. gada 14. jūnija regulā (ES) 2017/1001 par Eiropas Savienības preču zīmi, vienlaikus likumprojekta 85. un 86. pants paredz dažus papildu noteikumus ES preču zīmes aizsardzībai un izmantošanai Latvijā, savukārt likumprojekta 87. pants regulē gadījumus, kad ES preču zīmes tiek pārveidotas par preču zīmes pieteikumiem Latvijā.Likumprojekts saglabā līdzīgu regulējumu līdzšinējā likumā "Par preču zīmēm un ģeogrāfiskās izcelsmes norādēm" ietvertajam attiecībā uz ģeogrāfiskās izcelsmes norāžu aizsardzību Latvijā, aptverot tādas ģeogrāfiskās izcelsmes norādes, kas attiecas uz jebkuras nozares precēm vai pakalpojumiem, ja vien patērētāju vai tirgus dalībnieku uztverē attiecīgo preču vai pakalpojumu ģeogrāfiskā izcelsme ir būtiska un tā var noteikt patērētāja izvēli. Likumprojekta 88. pants nosaka, kāds ir ģeogrāfiskās izcelsmes norāžu tiesiskās aizsardzības saturs, savukārt likumprojekta 90. pantā ir noteikta atbildība par ģeogrāfiskās izcelsmes norādes nelikumīgu lietošanu.Likumprojekta XII nodaļā paredzētā aizsardzība (bez ģeogrāfiskās izcelsmes norāžu reģistrācijas) neattiecas uz ģeogrāfiskās izcelsmes norādēm, kuras atbilst ES ģeogrāfiskās izcelsmes norāžu regulējumā paredzētajām ģeogrāfiskās izcelsmes norādēm.Administratīvā atbildība atbilstoši nozaru kodifikācijas reformai un Administratīvās atbildības likumam preču zīmju un ģeogrāfiskās izcelsmes norāžu aizsardzības jomā un kompetence sodu piemērošanā ir noteikta likumprojekta 91.–92. pantā.Likumprojekta 91. panta pirmajā daļā iekļautais vārds "izmantošana" šī likumprojekta ietvaros nozīmē tādu nelikumīgu izmantošanu, kas nav preču vai pakalpojumu atšķiršanas nolūkā un ir identisks tādam preču vai pakalpojumu veidam reģistrētai un spēkā esošai preču zīmei. Šī likumprojekta ietvaros ar vārdu "izmantošana" tiek saprastas tādas darbības, kas raksturo preču zīmes nelikumīga izmantošanu – pārdošana vai piedāvāšana pārdošanai, laišana tirgū. Dalībvalstīm līdz 2019. gada 14. janvārim ir jāievieš normatīvie un administratīvie akti, kas ir nepieciešami, lai izpildītu Preču zīmju direktīvas 3.-6. panta, 8.-14. panta, 16.-18. panta, 22.-39. panta, 41. panta un 43.-50. panta prasības, un par to jāpaziņo Eiropas Komisijai.Preču zīmju direktīvas 45. pantā paredzētās prasības dalībvalstīm ir jāievieš līdz 2023. gada 14. janvārim, un par to jāpaziņo Eiropas Komisijai. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekts tika izstrādāts ar tieslietu ministra 2017. gada 3. aprīļa rīkojumu Nr. 1-1/100 izveidotajā darba grupā Preču zīmju direktīvas ieviešanai, kurā piedalījās pārstāvji no Tieslietu ministrijas, Patentu valdes, Rūpnieciskā īpašuma apelācijas padomes, biedrības "Latvijas profesionālo patentpilnvarnieku asociācija", Rīgas pilsētas Vidzemes priekšpilsētas tiesas un Augstākās tiesas. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskās un juridiskās personas, it īpaši komersanti un citas personas, kuras veic saimniecisko darbību. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neradīs papildu administratīvo slogu un tiks īstenots no esošajiem administratīvajiem resursiem. Sabiedrības grupām un institūcijām likumprojekta tiesiskais regulējums nemaina tiesības un pienākumus. Vienlaikus sagaidāms, ka likumprojekts labvēlīgi ietekmēs uzņēmējdarbības vidi, jo tas palielinās tiesisko noteiktību attiecībā uz preču zīmju aizsardzību, kā arī ļaus tiesību īpašniekam efektīvi īstenot savu tiesību aizsardzību tiesā.Latvijas Administratīvo pārkāpumu kodeksā (turpmāk – LAPK)  šobrīd ir paredzēta atbildība par diviem administratīvajiem pārkāpumiem rūpnieciskā īpašuma tiesību jomā. LAPK 166.17 pantā ir paredzēta administratīvā atbildība par preču zīmes, citas atšķirības zīmes un dizainparauga nelikumīgu izmantošanu.Izvērtējot administratīvo pārkāpumu atbilstību Ministru kabineta 2013. gada 4. februāra rīkojuma Nr. 38 "Par Administratīvo sodu sistēmas attīstības koncepciju" 3. punktā noteiktajiem kritērijiem, proti, nodarījuma bīstamība, sabiedriskais kaitīgums, nodarījuma sekas, nodarījuma aktualitāte, kā arī nodarījuma attiecināmība uz publiski tiesiskajām attiecībām, tika konstatēts, ka 2016. gada laikā par LAPK 166.17 pantā paredzēto administratīvo pārkāpumu par preču zīmes, citas atšķirības zīmes un dizainparauga nelikumīgu izmantošanu, zīmes viltošanu vai viltotas zīmes izmantošanu vai izplatīšanu Valsts policija ir sastādījusi **trīs administratīvā pārkāpuma protokolus**. .  Izvērtējot Tiesu informatīvās sistēmas tīmekļvietnē (tis.ta.gov.lv) pieejamo informāciju par tiesā izskatītajām lietām par LAPK 166.17 pantu laika periodā no 2016.gada līdz 2019.gadam, secināts, ka visu lietu pamatā ir bijuši policijas sastādītie administratīvā pārkāpuma protokoli. Turklāt policija administratīvā pārkāpuma protokolu par LAPK 166.17 pantu visbiežāk sastādījusi, veicot procesuālās darbības vai pārbaudes kādas citas lietas ietvaros. Tādējādi Tieslietu ministrija uzsver, ka intelektuālā īpašuma īpašnieks savas tiesības galvenokārt aizstāv civiltiesiskā kārtībā, ar prasības pieteikumus vēršoties tiesā savu tiesību aizsardzībai, ja intelektuālā īpašuma īpašnieks konstatē savu tiesību aizskārumu, kā arī kriminālprocesa ietvaros, ja noziedzīgs nodarījums intelektuālā īpašuma jomā izdarīts ievērojamā apmērā vai ja ar to radīts būtisks kaitējums, pamatojoties uz Krimināllikuma 206.pantu.Tomēr, Tieslietu ministrijas ieskatā, administratīvais sods saglabājams un ir būtisks rīks administratīvās atbildības jomā kā preventīvs risinājums gadījumos, kad tiek pārkāptas tiesības uz preču zīmi vai ģeogrāfiskās izcelsmes norādi, jo administratīvais sods ir atbildības līdzeklis un tiek piemērots, lai personai, kura izdarījusi administratīvo pārkāpumu, audzinātu likumu ievērošanu, kā arī citas personas neizdarītu jaunus pārkāpumus.Turklāt, pieejamā statistiskā informācija rāda, ka gan tiesās izskatīto lietu skaits, gan Valsts policijas sastādīto administratīvā pārkāpuma protokolus rūpnieciskā īpašuma tiesību jomā skaits ir neliels un būtisku papildu administratīvo slogu Valsts policijai nerada.Pamatojoties uz to, ka LAPK 2020.gada 1.janvārī zaudēs spēku un administratīvā atbildība jāparedz nozares tiesību aktos, uzsākot darbu pie nozares tiesību aktu grozījumiem rūpnieciskā īpašuma jomā tika panākta vienošanās ar Valsts policiju, ka rūpnieciskā īpašuma jomas jautājumi – dizainparaugi, preču zīmes, citas atšķirības zīmes, kā arī ģeogrāfiskās izcelsmes norādes administratīvās atbildības jomā ir Valsts policijas kompetencē. Tādējādi, izstrādājot grozījumus Dizainparaugu likumā, kas 2019.gada 20. jūnijā Saeimā apstiprināts 3.lasījumā (Nr.202/Lp13) kompetence sodu piemērošanā tika noteikta Valsts policijai. Vienlaikus, lai paredzētu vienotu pieeju administratīvās atbildības noteikšanā rūpnieciskā īpašuma jautājumos, arī šajā likumprojektā kompetence sodu piemērošanā par administratīvo pārkāpumu tiek noteikta Valsts policijai. Pieņemot, ka administratīvo pārkāpumu protokolu skaits rūpnieciskā īpašuma jomā ir dažu administratīvo pārkāpumu protokolu gadā robežās, tad likumprojekta ietvaros attiecībā šaurāku rūpnieciskā īpašuma nozari - uz preču zīmēm, pieņemams, ka administratīvo pārkāpumu protokolu skaits gada ietvaros varētu būt vēl mazāks.Savukārt kompetence par ģeogrāfiskās izcelsmes norādēm ir Zemkopības ministrijas kompetencē par normatīvajos aktos noteikto prasību pārkāpšanu saistībā ar Eiropas Savienībā aizsargātu lauksaimniecības un pārtikas produktu ģeogrāfiskās izcelsmes norāžu izmantošanu. Tādējādi attiecībā uz ģeogrāfiskās izcelsmes norādēm kompetence nemainās un saglabājas Zemkopības ministrijai.  |
| 3. | Administratīvo izmaksu monetārs novērtējums | Ņemot vērā minēto, kā arī pamatojoties uz Ministru kabineta 2009.gada 15.decembra instrukciju Nr.19 "Tiesību akta projekta sākotnējās ietekmes izvērtēšanas kārtība" 25. punktu izvērtēts un secināts, ka administratīvās izmaksas gada ietvaros nepārsniedz noteikto, tādējādi Likumprojekts šo jomu neskar.  |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Līdz ar likumprojektu būtu izstrādājami arī grozījumi Rūpnieciskā īpašuma institūciju un procedūru likumā, lai pārņemtu Preču zīmju direktīvā paredzētās procesuālās tiesību normas. Latvija, izmantojot Preču zīmju direktīvas 54. panta pirmajā daļā paredzēto, ka dalībvalstīs stājas spēkā normatīvie un administratīvie akti, kas vajadzīgi, lai izpildītu 45. panta prasības vēlākais līdz 2023. gada 14. janvārim, attiecīgus grozījumus veiks līdz 2023. gada 14. janvārim.Atbilstoši likumprojektā iekļautajiem grozījumiem, tiks izstrādāti vai pārstrādāti attiecīgi seši Ministru kabineta noteikumi, paredzot preču zīmju reģistrācijas veidus, preču zīmes reģistrācijas apliecības paraugu, īpašumtiesību pāreju un reģistrēšanu Patentu valdē, ziņas par licences līgumiem, kolektīvās zīmes lietošanu, sertifikācijas zīmes lietošanu, preču zīmes starptautisko reģistrāciju.Ministru kabineta noteikumi attiecībā uz lauksaimniecības un pārtikas produktu ģeogrāfiskās izcelsmes norādēm (likumprojekta 88. panta sestā daļa) tiks izdoti ne vēlāk kā līdz 2020. gada 31. decembrim.Līdz Likumprojekta 88. panta sestajā daļā minēto Ministru kabineta noteikumu spēkā stāšanās dienai, bet ne ilgāk kā līdz 2020. gada 31. decembrim ir piemērojami Ministru kabineta 2015. gada 22. decembra noteikumi Nr. 767 "Lauksaimniecības un pārtikas produktu ģeogrāfiskās izcelsmes norāžu, cilmes vietas nosaukumu un garantētu tradicionālo īpatnību reģistrācijas, aizsardzības un uzraudzības kārtība", ciktāl tie nav pretrunā ar šo likumu. |
| 2. | Atbildīgā institūcija | Tieslietu ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2015. gada 16. decembra direktīva (ES) 2015/2436, ar ko tuvina dalībvalstu tiesību aktus attiecībā uz preču zīmēm. |
| 2. | Citas starptautiskās saistības | 1883. gada 20. marta Parīzes Konvencija par rūpnieciskā īpašuma aizsardzību;1891. gada 14. aprīļa Madrides nolīgums par zīmju starptautisko reģistrāciju;Eiropas Parlamenta un Padomes 2017. gada 14. jūnija regula (ES) 2017/1001 par Eiropas Savienības preču zīmi (turpmāk – regula (ES) 2017/1001);1957. gada 15. jūnija Nicas nolīgums par preču un pakalpojumu starptautisko klasifikāciju zīmju reģistrācijai |
| 3. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| 1. **tabula**

**Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Preču zīmju direktīva. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1. pants  | Likumprojekta 0. pants, 0. pants | Netiek pārņemts. | Direktīva neparedz šī panta transponēšanu.  |
| 2. pants | Likumprojekta 0. pants, 0. pants | Netiek pārņemts. | Direktīva neparedz šī panta transponēšanu.  |
| 3. pants | Likumprojekta 4. pants | Pārņemts pilnībā. | Likumprojekts stingrākas prasības neparedz. |
| 4. pants | Likumprojekta 6. pants | Pārņemts pilnībā. | Likumprojekts stingrākas prasības neparedz. |
| 5. pants | Likumprojekta 7. pants, 8.pants, 9.pants, 10.pants | Pārņemts pilnībā. | Likumprojekts stingrākas prasības neparedz. |
| 6. pants | Likumprojekta 61.panta ceturtā daļa63.panta septītā daļa | Pārņemts pilnībā. | Likumprojekts stingrākas prasības neparedz. |
| 7. pants | Likumprojekta 0. pants, 0. pants | Netiek pārņemts. | Direktīva neparedz šī panta transponēšanu.  |
| 8. pants | Likumprojekta 12.pants | Pārņemts pilnībā. | Likumprojekts stingrākas prasības neparedz. |
| 9. pants  | Likumprojekta 11.pants  | Pārņemts pilnībā. | Likumprojekts stingrākas prasības neparedz. |
| 10. pants  | Likumprojekta 14.pants, 16.pants | Pārņemts pilnībā. | Likumprojekts stingrākas prasības neparedz. |
| 11. pants | Likumprojekta 15.pants | Pārņemts pilnībā. | Likumprojekts stingrākas prasības neparedz. |
| 12. pants | Likumprojekta 19.pants | Pārņemts pilnībā. | Likumprojekts stingrākas prasības neparedz. |
| 13. pants | Likumprojekta 20.pants | Pārņemts pilnībā. | Likumprojekts stingrākas prasības neparedz. |
| 14. pants | Likumprojekta 24.pants | Pārņemts pilnībā. | Likumprojekts stingrākas prasības neparedz. |
| 15. pants | Likumprojekta 25.pants | Pārņemts pilnībā. | Likumprojekts stingrākas prasības neparedz. |
| 16. pants | Likumprojekta 26.pants | Pārņemts pilnībā. | Likumprojekts stingrākas prasības neparedz. |
| 17. pants | Likumprojekta 26.panta trešā daļa | Pārņemts pilnībā. | Likumprojekts stingrākas prasības neparedz. |
| 18. pants | Likumprojekta 53.pants | Pārņemts pilnībā. | Likumprojekts stingrākas prasības neparedz. |
| 19. pants | Likumprojekta 63.pants | Pārņemts pilnībā. | Likumprojekts stingrākas prasības neparedz. |
| 20. pants | Likumprojekta 63.pants | Pārņemts pilnībā. | Likumprojekts stingrākas prasības neparedz. |
| 21. pants | Likumprojekta 63.pants | Pārņemts pilnībā. | Likumprojekts stingrākas prasības neparedz. |
| 22. pants | Likumprojekta 28.pants | Pārņemts pilnībā. | Likumprojekts stingrākas prasības neparedz. |
| 23. pants | Likumprojekta 27.pants | Pārņemts pilnībā. | Likumprojekts stingrākas prasības neparedz. |
| 24. pants | Likumprojekta 27.pants | Pārņemts pilnībā. | Likumprojekts stingrākas prasības neparedz. |
| 25. pants | Likumprojekta 29.pants, 51.panta trešā daļa | Pārņemts pilnībā. | Likumprojekts stingrākas prasības neparedz. |
| 26. pants | Likumprojekta 27.pants | Pārņemts pilnībā. | Likumprojekts stingrākas prasības neparedz. |
| 27. pants | Likumprojekta 65.panta pirmā daļa, 72.panta pirmā daļa | Pārņemts pilnībā. | Likumprojekts stingrākas prasības neparedz. |
| 28. pants | Likumprojekta 72.panta otrā un trešā daļa, 74.pants | Pārņemts pilnībā. | Likumprojekts stingrākas prasības neparedz. |
| 29. pants | Likumprojekta 65.pants | Pārņemts pilnībā. | Likumprojekts stingrākas prasības neparedz. |
| 30. pants | Likumprojekta 66.pants | Pārņemts pilnībā. | Likumprojekts stingrākas prasības neparedz. |
| 31. pants | Likumprojekta 67.pants | Pārņemts pilnībā. | Likumprojekts stingrākas prasības neparedz. |
| 32. pants | Likumprojekta 69.pants | Pārņemts pilnībā. | Likumprojekts stingrākas prasības neparedz. |
| 33. pants | Likumprojekta 68.pants | Pārņemts pilnībā. | Likumprojekts stingrākas prasības neparedz. |
| 34. pants | Likumprojekta 70.pants | Pārņemts pilnībā. | Likumprojekts stingrākas prasības neparedz. |
| 35. pants | Likumprojekta 71.pants | Pārņemts pilnībā. | Likumprojekts stingrākas prasības neparedz. |
| 36. pants | Likumprojekta 71.pants  | Pārņemts pilnībā. | Likumprojekts stingrākas prasības neparedz. |
| 37. pants | Likumprojekta 30.pants | Pārņemts pilnībā. | Likumprojekts stingrākas prasības neparedz. |
| 38. pants | Likumprojekta 31.pants | Pārņemts pilnībā. | Likumprojekts stingrākas prasības neparedz. |
| 39. pants | Likumprojekta 1.pants, 32.pants | Pārņemts pilnībā. | Likumprojekts stingrākas prasības neparedz. |
| 40. pants |  Likumprojekta 0. pants, 0. pants  | Netiek pārņemts.  | Direktīva neparedz šī panta transponēšanu.  |
| 41. pants | Likumprojekta 39.pants, 44.pants | Pārņemts pilnībā. | Likumprojekts stingrākas prasības neparedz. |
| 42. pants | Likumprojekta 45.pants | Pārņemts pilnībā. | Likumprojekts stingrākas prasības neparedz. |
| 43. pants | Likumprojekta 43.pants | Pārņemts pilnībā. | Likumprojekts stingrākas prasības neparedz. |
| 44. pants | Likumprojekta 43.pants | Pārņemts pilnībā. | Likumprojekts stingrākas prasības neparedz. |
| 45. pants | Likumprojekta 0. pants, 0. pants(jāievieš līdz 2023.gada 14.janvārim) | Pārņemts pilnībā. | Likumprojekts stingrākas prasības neparedz. |
| 46. pants | Likumprojekta 61.pants | Pārņemts pilnībā. | Likumprojekts stingrākas prasības neparedz. |
| 47. pants | Likumprojekta 61.pants, 63.pants | Pārņemts pilnībā. | Likumprojekts stingrākas prasības neparedz. |
| 48. pants  | Likumprojekta 45.pants | Pārņemts pilnībā. | Likumprojekts stingrākas prasības neparedz. |
| 49. pants | Likumprojekta 45.pants | Pārņemts pilnībā. | Likumprojekts stingrākas prasības neparedz. |
| 50. pants | Likumprojekta 41.pants | Pārņemts pilnībā. | Likumprojekts stingrākas prasības neparedz. |
| 51. pants | Likumprojekta 0. pants, 0. pants | Netiek pārņemts. | Direktīva neparedz šī panta transponēšanu. |
| 52. pants | Likumprojekta 0. pants, 0. pants | Netiek pārņemts. | Direktīva neparedz šī panta transponēšanu. |
| 53. pants | Likumprojekta 0. pants, 0. pants | Netiek pārņemts.  | Direktīva neparedz šī panta transponēšanu. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? |  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  |
| Cita informācija | Nav. |

 |

 |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Likumprojekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Likumprojekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Tieslietu ministrijas mājaslapā 2019. gada 9. aprīlī tika publicēts paziņojums par līdzdalības iespējām likumprojekta "Preču zīmju likums" izstrādes stadijā (līdz 2019. gada 23. aprīlim). Sabiedrības līdzdalības veids, atbilstoši Ministru kabineta 2009.gada 25.augusta noteikumu Nr.970 "Sabiedrības līdzdalības kārtība attīstības plānošanas procesā" 7.punktam.  |
| 2. | Sabiedrības līdzdalība projekta izstrādē | 2019. gada 9. aprīlī Tieslietu ministrijas tīmekļa vietnē <https://www.tm.gov.lv/lv/cits/pazinojums-par-lidzdalibas-iespejam-likumprojekta-precu-zimju-likums-izstrades-stadija-lidz-2019-gad> publicēts aicinājums sniegt rakstisku viedokli par likumprojektu. Vienlaikus arī Ministru kabineta tīmekļa vietnē <https://www.mk.gov.lv/content/ministru-kabineta-diskusiju-dokumenti> publicēts paziņojums par līdzdalības iespējām likumprojekta izstrādē. Likumprojekta izstrādē cita starpā piedalījās arī biedrība "Latvijas profesionālo patentpilnvarnieku asociācija". |
| 3. | Sabiedrības līdzdalības rezultāti | Biedrība "Latvijas profesionālo patentpilnvarnieku asociācija" atbalsta likumprojekta virzību.Organizētās sabiedrības līdzdalības ietvaros rakstiski viedokļi par likumprojektu nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Patentu valde, Valsts policija, Pārtikas un veterinārais dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Krastiņa 67046135

ivita.krastina@tm.gov.lv